
	Zasadnutie 15.
	
	Bod programu MZ č.: 4

	MZ mesta Trnava
	
	Materiál č.: 3

	Dňa 15.04.2025
	
	


Kúpa pozemku v k. ú. Trnava k investičnej akcii „Rozšírenie cintorína II. na Kamennej ceste v Trnave“
	Návrh predkladá:
	
	Návrh spracoval:

	Majetková komisia pri MZ
	
	Mgr. Monika Majčínová

	
	
	Odbor majetkový MsÚ


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 1. apríla 2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" JUDr. Jana Tomašovičová
                  vedúca odboru majetkového MsÚ

Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:
1. Schvaľuje
kúpu pozemku v katastrálnom území Trnava, zapísaného na liste vlastníctva         č. 8973, C-KN č. 10138/10, orná pôda s výmerou 19070 m2, v spoluvlastníctve fyzických osôb:
1. 
Barbory Majdekovej, rod. Čavojskej, nar. 14.03.1969, bytom Rozvodná 17, Bratislava-Nové Mesto, v spoluvlastníckom podiele 1/15, 

2.
 Ing. Ulriky Belicovej, rod. Gažovej, nar. 26.09.1958, bytom Ľubovnianska 4, Bratislava – Petržalka, v spoluvlastníckom podiele 28/75,

3.
 MUDr. Jozefa Turaya, rod. Turaya, nar. 27.11.1948, bytom M.R. Štefánika 2600/1, Zvolen, v spoluvlastníckom podiele 1/15,

4. 
Ing. Kataríny Halenárovej, rod. Gažovej, nar. 07.01.1957, bytom Vysoká 6784/41, Biely Kostol, v spoluvlastníckom podiele 1/5,

5. Imricha Gaža, rod. Gaža, nar. 15.02.1960, bytom Opoj 21, v spoluvlastníckom podiele 1/5,

6. 
JUDr. Daniely Palkovičovej, rod. Palkovičovej, nar. 25.02.1976, bytom Drotárska cesta 4, Bratislava-Staré Mesto, v spoluvlastníckom podiele 2/25,

7.
 Ing. Zuzany Bábicsovej, rod. Čavojskej, nar. 26.10.1962, bytom Jedľová 8, Bratislava-Vrakuňa, v spoluvlastníckom podiele 1/75,
zo spoluvlastníctva Barbory Majdekovej, rod. Čavojskej spoluvlastnícky podiel 1/15, Ing. Ulriky Belicovej, rod. Gažovej spoluvlastnícky podiel 28/75, MUDr. Jozefa Turaya, rod. Turaya spoluvlastnícky podiel 1/15, Ing. Kataríny Halenárovej, rod. Gažovej spoluvlastnícky podiel 1/5, Imricha Gaža, rod. Gaža spoluvlastnícky podiel 1/5, JUDr. Daniely Palkovičovej, rod. Palkovičovej spoluvlastnícky podiel 2/25, Ing. Zuzany Bábicsovej, rod. Čavojskej spoluvlastnícky podiel 1/75 do vlastníctva mesta Trnava, Hlavná 1, Trnava, IČO: 00 133 114, za kúpnu cenu vo výške 840 000 eur (osemstoštyridsaťtisíc eur), s úhradou kúpnej ceny formou dvoch splátok
– v máji roku 2025 sumu vo výške 420 000 eur (štyristodvadsaťtisíc eur), po alokovaní finančných prostriedkov v rozpočte mesta na rok 2025, pričom jednotlivým spoluvlastníkom bude vyplatená čiastka prináležiaca na príslušný spoluvlastnícky podiel takto: 
spoluvlastníčke poradové číslo 1, za spoluvlastnícky podiel 1/15 sumu vo výške 28 000 eur (dvadsaťosemtisíc eur), 
spoluvlastníčke poradové číslo 2, za spoluvlastnícky podiel 28/75 sumu vo výške 156 800 eur (stopäťdesiatšesťtisícosemsto eur), 
spoluvlastníkovi poradové číslo 3, za spoluvlastnícky podiel 1/15 sumu vo výške     28 000 eur (dvadsaťosemtisíc eur), 
spoluvlastníčke poradové číslo 4, za spoluvlastnícky podiel 1/5 sumu vo výške 84 000 eur (osemdesiatštyritisíc eur), 
spoluvlastníkovi poradové číslo 5, za spoluvlastnícky podiel 1/5 sumu vo výške 84 000 eur (osemdesiatštyritisíc eur), 
spoluvlastníčke poradové číslo 6, za spoluvlastnícky podiel 2/25 sumu vo výške 33 600 eur (tridsaťtritisícšesťsto eur), 
spoluvlastníčke poradové číslo 7, za spoluvlastnícky podiel 1/75 sumu vo výške 5 600 eur (päťtisícšesťsto eur). 
– v januári roku 2026 sumu vo výške 420 000 eur (štyristodvadsaťtisíc eur), ktorá bude navýšená o mieru inflácie za rok 2025, ktorú Štatistický úrad SR oznámi a vyplatená bude spoluvlastníkom vo výške pripadajúcej na príslušný spoluvlastnícky podiel. 
2. Ukladá
Mestskému úradu v Trnave
a) odboru majetkovému - zabezpečiť podklady pre spracovanie Kúpnej zmluvy

Termín: do 30 dní po schválení finančných prostriedkov na kúpu nehnuteľností podľa tohto uznesenia v rozpočte mesta 
b) odboru právnemu - pripraviť Kúpnu zmluvu a predložiť na podpis účastníkom zmluvy

Termín: do 30 dní po predložení podkladov na spracovanie kúpnej zmluvy odborom majetkovým
c) odboru ekonomickému - zabezpečiť financovanie kúpy nehnuteľnosti podľa tohto uznesenia v rozpočte mesta

Termín: 1. splátka do 31.05.2025
            2. splátka do 01.01.2026
Dôvodová správa
Mesto Trnava plánuje realizovať v k. ú. Trnava, v lokalite Kamenná cesta, investičnú akciu „Rozšírenie cintorína na Kamennej ceste II v Trnave“, z tohto dôvodu vznikla potreba kúpiť pozemok v predmetnej lokalite C-KN č. 10138/10, orná pôda s výmerou 19070 m2, zapísaný na LV č. 8973 vo vlastníctve 7 fyzických osôb. 
Mestské zastupiteľstvo 30.04.2024 schválilo odkúpenie pozemku pre výstavbu parkoviska pri cintoríne na Kamennej ceste a prekládku VTL, od daných spoluvlastníkov, jedná sa o pozemok parc. C-KN č. 10138/27 s výmerou 3 612 m2, ktorý bol v roku 2023 ohodnotený znalcom v odbore stavebníctvo Ing. Petrom Chlebom na 152 000 eur (42,11 eura/m2). 

Mesto ponúklo spoluvlastníkom pozemok č. 10138/10 za cenu 840 000 (slovom osemstoštyridsaťtisíc) eur, v prepočte 44,05 eura/m2 s tým, že úhrada kúpnej ceny  by bola možná v dvoch splátkach:

-
50% – v r. 2025 po schválení sumy 420 000 eur v rozpočte na rok 2025 v máji 2025
          -
50% – v r. 2026 po schválení sumy 420 000 eur v rozpočte na rok 2026 v januári 2026
1. Barbora Majdeková, rod. Čavojská, vlastníčka v spoluvlastníckom podiele 1/15, súhlasila s odpredajom spoluvlastníckeho podielu v dvoch splátkach do mája 2025 a do januára 2026 so započítaním inflačnej doložky do kúpnej zmluvy. 

2. Ing. Ulrika Belicová, rod. Gažová, vlastníčka v spoluvlastníckom podiele 28/75, súhlasila s odpredajom spoluvlastníckeho podielu s tým, že suma 42,11 eur/m2 nezohľadňuje mieru inflácie a žiada uplatniť mieru inflácie za roky 2023 a 2024 na prvú splátku a za rok 2025 na druhú splátku, ktorá bude splatná v roku 2026

3. MUDr. Jozef Turay, rod. Turay, vlastník v spoluvlastníckom podiele 1/15, súhlas nepodmieňuje predajom lesoparku mestu Trnava

4. Ing. Katarína Halenárová, rod. Gažová, vlastníčka v spoluvlastníckom podiele 1/5, súhlasí s navrhovaným riešením a nepodmieňuje svoj súhlas riešením lesoparku

5. Imrich Gažo, rod. Gažo, vlastník v spoluvlastníckom podiele 1/5, súhlasí s tým, že splatnosť druhej splátky bude zmluvne zakotvená v januári 2026

6. JUDr. Daniela Palkovičová, rod. Palkovičová, vlastníčka v spoluvlastníckom podiele 2/25, súhlasí s predajom ako bolo navrhované v prílohe správy bola zaslaná inflačná doložka ale v textácii správy jej zapracovanie nie je spomenuté 

7. Ing. Zuzana Bábicsová, rod. Čavojská, vlastníčka v spoluvlastníckom podiele 1/75, súhlasí s odpredajom spoluvlastníckeho podielu a žiada o zapracovanie inflačnej doložky do kúpnej ceny, vyplatenie kúpnej ceny žiada do mája 2025 a druhej splátky do januára 2026

Vyjadrenie OÚRaK
Predmetný pozemok na p.č.10138/10 registra „C“ je ornou pôdou a v zmysle záväznej časti Územného plánu mesta Trnava v znení neskorších zmien sú na pozemku určené funkčné kódy Z 03- Plochy cintorínov a v jeho západnej časti Z 04- Plochy izolačnej zelene a sprievodnej zelene komunikácií. Podľa základnej charakteristiky funkčných kódov, slúži dotknutý pozemok pre budovanie plôch cintorínov a plôch izolačnej zelene.

Z hľadiska tvorby zelene mestskej infraštruktúry je v ÚPN mesta predmetný pozemok plánovaný ako plochy mestského cintorína s výmerou cca 40 ha podľa vypracovaného zadania (zámeru): „Rozšírenie cintorína na Kamennej ceste II v Trnave.“

Predmetná parcela, uvedená na LV 8973 patrí tiež podľa ÚPN mesta do územia spadajúceho v rámci C.01.17 Zoznam verejnoprospešných stavieb do kategórie:

a) Verejnoprospešné stavby na úseku sociálnej a nekomerčnej vybavenosti:

- rozšírenie mestského cintorína pod Kamennou cestou vo vymedzenom rozsahu a jeho dobudovanie o potrebnú vybavenosť a zariadenia

Pozemok sa nachádza vo viacerých ochranných pásmach, preto pre budúce využitie pozemku platia legislatívne zákazy a obmedzenia činností vyplývajúce z nižšie uvedeného:

- Ochranné pásmo pohrebiska

- Pozemkom prechádza trasa elektrického vedenia VN s jeho ochranným pásmom

- Východným okrajom pozemku prechádza trasa plynovodu VTL s jeho ochranným pásmom

Z uvedeného vyplýva, že OÚRaK odporúča kúpu predmetného pozemku
Majetková komisia na svojom rokovaní dňa 17.03.2025 odporučila Mestskému zastupiteľstvu kúpu predmetného pozemku za cenu 840 000 eur, ktorá bude uhradená v dvoch splátkach – v máji roku 2025 suma 420 000 eur po alokovaní finančných prostriedkov v rozpočte na rok 2025 a v januári roku 2026 po alokovaní finančných prostriedkov na rok 2026 - 2. splátka vo výške 420 000 eur v januári 2026 zvýšená o mieru inflácie za rok 2025, ktorá bude oznámená Štatistickým úradom SR. 

Červenou farbou pozemok C-KN č. 10138/10

